Saabusime tolle kuulsa kohani, kus ühel pool on on järv ja teisel pool on palju-palju madalamal järv ning ilusa ilmaga saaks seal imelisi vaateid. Meil ilusat ilma väga polnud, kuid korra või paar pilved hajusid ning me saime aimu, kui ägeda kohaga oli tegemist. Põhimõtteliselt on Besseggeni mäeahelik looduslik tamm. Jõllasime ühelt püstloodis kaljult alla, kus paistsid enamuse aja ainult ringiujuvad  udulaamad ning me hollandlasest sõber kommenteeris altimeetrit vaadates, et alla on 400 meetrit vabalangemist. Ütlesin vastu, et selle aja jooksul "you can scream twice". Kinnitati, et pole hullu tee läheb varsti hullemaks, tema on fotodelt näinud, kuidas siin mööda seina käte abil üles ronitakse. Muigasin ainult, olin ju näinud kuidas vastu tulid vanamehed, põngerjad ning labradori mõõtu koerad. Kuidas viimased näiteks sellisest kohast alla saaks?